06/06/2022 | Administración LocalMunicipal
Valdoviño
Aprobación das Bases específicas e convocatoria para a contratación laboral temporal de 12 peóns ordinarios de limpeza de praias

Mediante decreto de Alcaldía núm.254/2022, de data 1 de xuño, acordou a aprobación da convocatoria e Bases reguladoras para a selección de 12 peóns ordinarios de limpeza de praias que se transcriben a continuación. O prazo de presentación da solicitude é de 3 DIAS HÁBILES contados dende o seguinte ó da publicación do presente anuncio no Boletín Oficial da Provincia. Valdoviño, 1 de xuño de 2022 O alcalde, Alberto González Fernández É obxecto desta convocatoria a contratación laboral temporal de 12 peóns ordinarios de limpeza de praias, mediante o procedemento de concurso-oposición. Todo elo de conformidade co disposto no Real Decreto Lexislativo 2/2015 de 23 de outubro polo que se aproba o texto refundido da lei do estatuto dos traballadores, o Real Decreto Lexislativo 5/2015 de 30 de outubro polo que se aproba o texto refundido da lei do estatuto básico do empregado público, a Lei 2/2015, de emprego público de Galicia, a Lei 7/1985 de 2 de abril, reguladora das bases de réxime local, o Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; e demais disposicións de pertinente aplicación. Os contratos serán de traballo temporal por circunstancias da produción “por situacións ocasionais, previsibles e cunha duración reducida e limitada de 89 días naturais”, conforme o artigo 15.2 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. O contrato formalizarase baixo a tempo parcial de 20 horas semanais (media xornada), en horario que se distribuirá segundo as necesidades e organización do servizo, de luns a domingo. Os traballos consistirán na limpeza das praias de forma manual do noso municipio, recollida de lixo dos areais, baleirado de papeleiras e colectores de lixo instalados no entorno así como dos locais radicados nas mesmas, nos que se prestan servizos aos usuarios de competencia municipal, así como demais labores de mantemento das citadas praias. As retribucións serán 583,34 euros brutos mensuais tendo en conta a prorrata da paga extra. Para tomar parte neste proceso selectivo, os/as aspirantes deberán reunir os seguintes requisitos: a) Ter a nacionalidade española ou ser nacional doutro Estado membro da U. E. ou daqueles Estados aos que se refire e nas condicións que establece o Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos 16 anos de idade e non exceder, no seu caso, da idade máxima de xubilación forzosa. c) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. Non incorrer en causa de incompatibilidade ou de incapacidade, conforme á normativa vixente. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. e) Tódolos requisitos esixidos nesta Base deberanse cumprir polas persoas aspirantes na data en que remate o prazo de presentación de instancias, e mantelos ata o momento da formalización dos contratos. As persoas aspirantes deberán ingresar a cantidade de 25,00 €, de conformidade co disposto no artigo 5, concepto 4 da Ordenanza Fiscal reguladora da taxa pola participación en probas selectivas do Concello de Valdoviño. O dito importe poderase facer efectivo mediante carta de pago expedida polo Concello ou a través de transferencia bancaria na conta do Concello de Abanca: IBAN ES47 2080 0213 5431 1000 0026, especificando dereitos de exame para peón limpeza de praias. En ningún caso a presentación e pago de taxa por dereito de exame suporá a substitución do trámite de presentación de instancia. De conformidade co disposto no artigo 6 a citada Ordenanza Fiscal, aplicaranse as exencións e bonificacións previstas no artigo 6 da devandita Ordenanza Fiscal.5.1.- As solicitudes para tomar parte neste proceso selectivo faranse mediante instancia dirixida ó señor Alcalde, en modelo que se facilitará na páxina web do concello, nas que se fará constar que se reúnen todos e cada un dos requisitos establecidos na Base Terceira desta convocatoria.5.2.- As solicitudes presentaranse no prazo de 3 días hábiles no citado Rexistro Xeral da Corporación ou a través da sede electrónica, que se contarán desde o día seguinte ao da publicación do correspondente anuncio da convocatoria no BOP, no taboleiro de anuncios do Concello e na páxina Web municipal.5.3.- Xunto coa solicitude para tomar parte neste proceso selectivo as persoas aspirantes deberán achegar, inescusablemente, a seguinte documentación: a) Copia do Documento Nacional de Identidade ou documento identificativo. b) Copia dos cursos sinalados na base 7ª. c) Xustificante do pago das taxas. Finalizado o prazo de presentación de instancias, ditarase resolución aprobando a lista provisional de aspirantes admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de anuncios do Concello e na paxina web do Concello (www.concellodevaldovino.com). As persoas aspirantes excluídas dispoñen dun prazo de 2 días hábiles, contado desde o seguinte ao da publicación da resolución no Taboleiro de Anuncios do Concello, para poder emendar os defectos que motivaron a súa exclusión. Rematado este prazo, ditarase resolución aprobando a lista definitiva de aspirantes admitidos/as e excluídos/as. Así mesmo, nesta resolución procederá a sinalarse o día e a hora para o comezo do proceso selectivo, que se desenvolverá tal e como se determina na Base seguinte. Esta resolución publicarase no taboleiro de anuncios do Concello e na páxina web do concello (www.concellodevaldovino.com). Para o caso de que resulten inicialmente admitidos/as todos/as os/as aspirantes, publicarase directamente a lista de aspirantes admitidos/as, que terá carácter definitivo. O proceso de selección realizarase mediante concurso-oposición. Valoraranse os cursos impartidos polas administracións públicas u organismos homologados, con certificado de aptitude. -Curso de prevención de riscos laborais ( hasta 60 horas ou máis).- 2 puntos. -Curso de prevención de riscos laborais ( hasta 30 horas).- 1 punto. -Curso de coñecemento medioambiental.- ( hasta 20 horas ou máis).-2 puntos. -Curso de coñecemento medioambiental ( hasta 10 horas).- 1 punto -Curso de limpeza de praias/espazos públicos.- 1 punto. Esta fase puntuarase como máximo 4 puntos. Os cursos que non acrediten as horas realizadas non se puntuarán. Oposición. Proba práctica referente á tarefa a desenrolar a desenrolar. Puntuarase de 0 a 6, considerándose non aptos/as as persoas que non alcancen un mínimo de 3. A publicación dos resultados obtidos farase exclusivamente no Taboleiro de Anuncios da Casa do Concello e na súa páxina web. Os membros do tribunal cualificador serán designados polo Alcalde segundo o disposto no Real Decreto Lexislativo 5/2015 de 30 de outubro polo que se aproba o texto refundido da lei do estatuto básico do empregado público e en atención ó principio de imparcialidade e profesionalidade dos seus membros. Estará constituído por un número impar de membros, funcionarios/as de carreira ou persoal laboral fixo, debendo designarse o mesmo número de suplentes. A totalidade dos seus membros deberá posuír un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición, á paridade entre home e muller. A pertenza ó mesmo será sempre a título individual non pudendo ostentarse esta en representación ou por conta de ninguén. Non poderán formar parte do Tribunal o persoal funcionario ou laboral fixo que realizaran tarefas de preparación de aspirantes a probas selectivas nos cinco anos anteriores á publicación da convocatoria. O Tribunal cualificador estará integrado do seguinte xeito: Presidente: Un/ha funcionario/a de carreira ou persoal laboral fixo. Vogais: Tres funcionarios/as de carreira ou persoal laboral fixo. Secretario/a: Un/ha funcionario/a de carreira ou persoal laboral fixo, que actuará con voz e voto. A súa composición farase pública na mesma Resolución da Alcaldía pola que se aproba a lista definitiva de persoas aspirantes admitidas e excluídas. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Os membros do Tribunal, percibirán asistencias polo desenrolo do citado proceso a realizar en dúas sesións correspondentes á fase de concurso-oposición, e outra correspondente a avaliación do mesmo, todo elo dacordo co Real Decreto 462/2002 de 24 de maio, sobre indemnizacións por razón do servizo. Concluída a cualificación final do proceso selectivo, o tribunal cualificador publicará no citado Taboleiro de Anuncios e na páxina web do Concello, a relación de persoas aspirantes por orde da puntuación total final que superaron o procedemento selectivo, con especificación da mesma, e realizará unha proposta de nomeamento das persoas aspirantes seleccionadas. O Tribunal elaborará, tamén por orde decrecente de puntuación, unha listaxe de reserva, na que figurarán aquelas persoas aspirantes que, aínda que superasen a fase de oposición, non resultasen propostos por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante proposto non chegue a formaliza-lo contrato de traballo, o órgano convocante poderá substituílo polo seguinte na orde de puntuación da listaxe complementaria de reserva, segundo a orde de puntuación acadada, de conformidade co previsto no Real Decreto Lexislativo 5/2015 de 30 de outubro polo que se aproba o texto refundido da lei do estatuto básico do empregado público. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. Alcalde queda autorizado a convocalo novamente cantas veces fose necesario, de conformidade coas presentes bases. As persoas aspirantes propostas deberán presentar dentro do prazo de dous (2) días hábiles, a contar desde o seguinte a aquel en que se faga pública no Taboleiro de Anuncios da Casa do Concello e na paxina web do Concello, a listaxe final de puntuacións coa proposta de candidatos ou candidatas, orixinal ou copia dos documentos acreditativos de reunir todos e cada un dos requisitos que segundo a base 3ª desta convocatoria se esixen para participar neste proceso selectivo, e que non foron presentados coa instancia para participar neste proceso de selección, isto é: a) Declaración de non ter sido separado ou separada mediante expediente disciplinario do servizo de ningunha administración pública ni estar inhabilitado ou inhabilitada para o exercicio de funcións públicas por sentencia firme. b) Declaración de non estar incurso en ningunha causa de incapacidade ou incompatibilidade do persoal ó servizo das administracións públicas conforme coa lexislación vixente e referida ó momento da súa toma de posesión. c) Informe médico/certificación médica acreditativa de non padecer enfermidade ou eiva física que imposibilite o normal exercicio das funcións habituais atribuídas á praza convocada. d) Número de afiliación á Seguridade Social. e) Certificado de conta bancaria no que efectuar o ingreso da nómina. Se dentro deste prazo a persoa aspirante proposta non presenta a súa documentación ou non reúne os requisitos esixidos quedarán anuladas todas as súas actuacións sen prexuízo das responsabilidades nas que puidera incorrer por falsidade na instancia solicitando tomar parte no proceso selectivo, e a proposta entenderase realizada a favor do seguinte na relación de suplentes formulada pola Comisión Seleccionadora. Unha vez cumpridos os requisitos anteriormente referidos, o órgano competente da Corporación fará o contratación a favor dos aspirantes seleccionados. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente. A formalización do contrato terá lugar dentro do prazo de dous días hábiles, a contar desde a data de notificación da proposta de contratación. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido. Mentres non se formalice o contrato e non se incorpore ó posto de traballo, o aspirante non terá dereito a percepción económica de ningunha clase. Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 2/2015 de 23 de outubro polo que se aproba o texto refundido da lei do estatuto dos traballadores, o Real Decreto Lexislativo 5/2015 de 30 de outubro polo que se aproba o texto refundido da lei do estatuto básico do empregado público, a Lei 2/2015, de emprego público de Galicia, no Regulamento de selección do persoal da Administración da Comunidade Autónoma de Galicia, no Real Decreto 364/1995 (polo que se aproba o Regulamento Xeral de Ingreso do Persoal ó servizo da Administración do Estado), e na demais lexislación vixente que sexa de aplicación. O/A abaixo asinante, do/a que os seus datos persoais son os que a continuación se detallan: 1. Que está informado/a do proceso selectivo, para a contratación laboral temporal de “Doce peóns ordinarios de Limpeza de Praias”. 2. Declara expresamente que coñece o contido íntegro das Bases reitoras deste proceso selectivo, que acepta e acata na súa totalidade, e que reúne todos e cada un dos requisitos esixidos nas mesmas.3. Polo dito, SOLICITA que se admita ao que subscribe esta instancia no proceso selectivo que se celebre para cubrir o posto de traballo antes dito, achegando á presente:  Copia do Documento Nacional de Identidade ou documento identificativo.  Xustificación do pago das taxas.  Copia dos cursos sinalados na base 7ª. Valdoviño, a ____ de _________________ de 2022.” (sinatura)